open-index/open-wikipedia-markdown huggingface dataset:
Σεμιόν Βοροντσόφ

Ο Κόμης **Σεμιόν Ρομάνοβιτς Βοροντσόφ** (, 15 Ιουνίου 1744 &ndash; 9 Ιουλίου 1832), γνωστός και εξελληνισμένα ως **Συμεών Βοροντσόφ**, ήταν Ρώσος διπλωμάτης, μέλος της αριστοκρατικής Οικογένειας Βοροντσόφ. Ο Βοροντσόφ έζησε στην Αγγλία περισσότερο από το μισό της ζωής του, όντας πρέσβης της Ρωσικής Αυτοκρατορίας στο Λονδίνο από το 1785 έως το 1806.

Ο Βοροντσόφ γεννήθηκε στη Μόσχα και γονείς του ήταν ο Ρομάν Λαριόνοβιτς Βοροντσόφ (1717-1783) και η Μάρθα Ιβάνοβνα Сурмина (1718-1745), ενώ αδέλφια του ήταν μεταξύ άλλων ο αυτοκρατορικός καγκελάριος Αλεξάντρ Βοροντσόφ, η Ελιζαβέτα Βορόντσοβα και η Γιεκατερίνα Βοροντσόβα-Ντάσκοβα, η στενότερη φίλη της Μεγάλης Αικατερίνης.

## Σταδιοδρομία
[thumb|left|Ο Βοροντσόφ με τα παιδιά του σε πίνακα του [Λούντβιχ Γκούτενμπρουν|Γκούτενμπρουν (1790)]]
Ο Σεργκέι Βοροντσόφ διακρίθηκε στον Ρωσοτουρκικό πόλεμο των ετών 1768-1774, συγκεκριμένα στις μάχες του Λάργκα και του Καγκούλ το 1770. Το 1783 διορίσθηκε επικεφαλής της ρωσικής διπλωματικής αντιπροσωπίας στη Βιέννη, ωστόσο το 1785 μεταφέρθηκε στο Λονδίνο και σε μικρό σχετικώς διάστημα απέκτησε μεγάλο κύρος και επιρροή στη Μεγάλη Βρετανία. Κατανοώντας τα ιδιαίτερα χαρακτηριστικά των θεσμών της, μπόρεσε να προσφέρει σημαντικές υπηρεσίες στη χώρα του. Για παράδειγμα, κατά τον Ρωσοτουρκικό πόλεμο των ετών 1787-1792 συνέβαλε στον αφοπλισμό του βoηθητικού βρετανικού στόλου, ο οποίος είχε εξοπλισθεί για να ενισχύσει τους Τούρκους, και το 1793 εξασφάλισε ανανέωση της εμπορικής συμφωνίας μεταξύ της Μεγάλης Βρετανίας και της Ρωσίας. Τα επόμενα έτη ωστόσο δυσαρέστησε έντονα τη Μεγάλη Αικατερίνη με τη σθεναρή υπεράσπιση των εξόριστων Βουρβόνων και με την αντίθεσή του στους Διαμελισμούς της Πολωνίας ως ασύμβατους με τις αρχές της ισότητας και αντίθετους με τη συνείδηση της Δυτικής Ευρώπης. Στις 28 Δεκεμβρίου 1796 σε ιδιαίτερη ακρόαση ο Βοροντσόφ ενημέρωσε τον βασιλέα Γεώργιο Γ΄ για τον θάνατο της Μεγάλης Αικατερίνης και τη διαδοχή της από τον Τσάρο Παύλο Α΄. Αρχικώς ο Βοροντσόφ είχε την εύνοια του Παύλου Α΄, ενώ μετά περιέπεσε σε δυσμένεια, αλλά ο επόμενος Τσάρος Αλέξανδρος Α΄ τον αποκατέστησε αμέσως.

Η κατάσταση της υγείας του και οικογενειακοί λόγοι οδήγησαν τον Βοροντσόφ να παραιτηθεί από τη θέση του πρέσβεως το 1806, αλλά συνέχισε να ζει στο Λονδίνο μέχρι τον θάνατό του. Εκτός από το πολύτιμο για τους ιστορικούς κείμενό του *Υπόμνημα επί του Ρωσικoύ Πολέμου* και τις πολλές επιστολές του, συνέγραψε αυτοβιογραφία και *Σημειώσεις επί της εσωτερικής διακυβερνήσεως της Ρωσίας*.. Μια οδός στο Σαιν Τζωνς Γουντ όπου διέμενε φέρει σήμερα το όνομά του (*Woronzow Road*).

## Προσωπική ζωή
Ο Σ. Βοροντσόφ νυμφεύθηκε τη Γιεκατερίνα Α. Σενιάβινα και πριν τον πρόωρο θάνατό της σε ηλικία 23 ετών το 1784 πρόλαβαν να αποκτήσουν δύο τέκνα: τον Μιχαήλ Σεμιόνοβιτς Βοροντσόφ, που νυμφεύθηκε Πολωνή κόμισσα και διακρίθηκε ως στρατηγός κατά του Ναπολέοντα, και τη Γιεκατερίνα.

## Παραπομπές


## Πηγές
* Αντ. Μαυρίδης: το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 740

Κατηγορία:Ευγενείς της Ρωσικής Αυτοκρατορίας
Κατηγορία:Πρέσβεις της Ρωσίας
Ιάκοπο Βιττορέλλι

Ο **Ιάκοπο Βιττορέλλι** (, 10 Νοεμβρίου 1749 &ndash; 12 Ιουνίου 1835), ήταν Ιταλός ποιητής, λιμπρετίστας και λόγιος.

Γεννήθηκε στο Μπασσάνο ντελ Γκράππα και ήταν γόνος αριστοκρατικής οικογένειας. Φοίτησε στο ιησουιτικό κολέγιο της Μπρέσια και μετά εγκαταστάθηκε στη Βενετία, αλλά με την κατάληψη της βόρειας Ιταλίας από τους Γάλλους του Ναπολέοντα διορίσθηκε στο Υπουργείο Παιδείας της Λομβαρδίας στο Μιλάνο. Με την εδραίωση της αυστριακής κατοχής, ο Βιττορέλλι αποσύρθηκε στη γενέτειρά του πόλη, σε μια υπαλληλική θέση, και εκεί πέθανε.

Η ενασχόλησή του με την ποίηση υπήρξε ουσιαστικά ισόβια. Ο Βιττορέλλι δεν επηρεάσθηκε από τα ρεύματα της εποχής του και έγραψε ποίηση σύμφωνα με τον παραδοσιακό τρόπο και με αυστηρή δομή. Αρεσκόταν στην ανακρεόντεια δομή και το σημαντικότερο έργο του θεωρείται το *Ανακρεόντεια ποιήματα προς την Ειρήνη* (περ. 1784). Μετέφρασε επίσης το αρχαιοελληνικό έπος *[[Βατραχομυομαχία]]* στην ιταλική γλώσσα. Ποιήματά του μελοποίησαν μεγάλοι κλασικοί συνθέτες, όπως οι Σούμπερτ, Μπελίνι και Βέρντι.

## Παραπομπές


## Πηγές
* Το λήμμα «Βιττορέλι Ιάκωβος» στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 607

Κατηγορία:Ιταλοί ποιητές
Νίκη Βορρέα

Η **Νίκη Βορρέα** είναι Ελληνίδα ηθοποιός του θεάτρου. Γεννήθηκε στην Αθήνα και σπούδασε στη Δραματική Σχολή του Εθνικού Θεάτρου.

Πρωτοεμφανίσθηκε στη σκηνή το 1963 με τον θίασο «Ηνωμένοι Καλλιτέχναι» στο έργο *Λιούτσα* του Ηλία Λυμπερόπουλου. Στη συνέχεια συνεργάσθηκε με τους θιάσους του «Πειραϊκού Θεάτρου» (Δημ. Ροντήρη), του Αλέκου Αλεξανδράκη και άλλους. Διακρίθηκε σε ρόλους αρχαίου δράματος. Στον κινηματογράφο η Νίκη Βορρέα έπαιξε τον ρόλο της Μαριώς στη δραματική ταινία *Ζωή γεμάτη πόνο* (1964).

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 740

## Εξωτερικοί σύνδεσμοι
* Η παράσταση του ''Αγαπητέ Θεέ'' με φωτογραφίες το 2004

Βορρεα, Νικη
Ιωάννης Βορτσέλας

Ο **Ιωάννης Βορτσέλας** (1840-1913) ήταν Έλληνας εκπαιδευτικός και ιστορικός συγγραφέας, γόνος οικογένειας πολεμιστών του 1821, που γεννήθηκε στο ορεινό χωριό Παλαιόκαστρο Φθιώτιδας.

Ο Βορτσέλας σπούδασε φιλολογία στο Πανεπιστήμιο Αθηνών και στη συνέχεια διορίσθηκε καθηγητής σε γυμνάσια. Μετά την προαγωγή του σε γυμνασιάρχη, υπηρέτησε επί πολλά χρόνια στην Αθήνα και απέκτησε μεγάλη φήμη «για το αδέκαστον του χαρακτήρος και της ευθυκρισίας αυτού». Τελείωσε τη σταδιοδρομία του ως γραμματέας του Πανεπιστημίου Αθηνών, τμηματάρχης του Υπουργείου Παιδείας και τέλος βασιλικός επίτροπος στην Ιερά Σύνοδο της Εκκλησίας της Ελλάδος. Για το ήθος του, την εκπαιδευτική και πνευματική γενικώς δραστηριότητά του, ο Ι. Βορτσέλας τιμήθηκε από το ελληνικό κράτος με το παράσημο του Μεγαλόσταυρου του Σωτήρος. Απεβίωσε σε ηλικία 73 ετών στην Αθήνα, όπου και ενταφιάσθηκε.

Από το συγγραφικό έργο του Βορτσέλα ξεχωρίζει το ιστορικό σύγγραμμα *Φθιώτις η προς νότον της Όρθρυος, ήτοι απάνθισμα ιστορικών και γεωγραφικών ειδήσεων από των αρχαιοτάτων χρόνων μέχρι των καθ' ημάς, μετά χωρογραφικού πίνακος* (Αθήναι 1907, με 518 σελίδες).

## Παραπομπές


## Πηγές
* Πάνος Ι. Βασιλείου: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 741

Κατηγορία:Έλληνες εκπαιδευτικοί
Κατηγορία:Έλληνες φιλόλογοι
Τζο Ντουπλαντιέ

Ο **Τζόζεφ Άντριου Ντουπλαντιέ** (γεννημένος στις 19 Οκτωβρίου 1976) είναι Γάλλος και Αμερικανός μουσικός. Είναι περισσότερο γνωστός ως ο τραγουδιστής, κιθαρίστας και στιχουργός του heavy metal συγκροτήματος Gojira. Είναι επίσης παραγωγός δίσκων και περιβαλλοντικός ακτιβιστής.

Ο Ντουπλαντιέ γεννήθηκε στο Παρίσι και μεγάλωσε στην Οντρ και μεγάλωσε σε ένα περιβάλλον όπου η μουσική και οι τέχνες κατείχαν εξέχουσα θέση. Έμαθε να παίζει κιθάρα στα δεκατέσσερα και σχημάτισε την πρώτη του συγκροτήματα στο λύκειο. Σπούδασε τέχνες και άρχισε να εργάζεται ως γραφίστας προτού συνιδρύσει το death metal συγκρότημα Godzilla με τον μικρότερο αδερφό του Μάριο το 1996. Ήταν επίσης ιδρυτικό μέλος, μαζί με τον αδελφό του, του συγκροτήματος Empalot. Οι Godzilla άλλαξε το όνομά του σε Gojira, το οποίο ανέβηκε από την αφάνεια σε διεθνή προβολή. Είναι επίσης ο πρώην μπασίστας των Cavalera Conspiracy, στους οποίους τον προσκάλεσαν η Γκλόρια και ο Μαξ Καβαλέρα. 

Ο Ντουπλαντιέ κατέχει την αμερικανική υπηκοότητα εκ γενετής, γεγονός που τον οδήγησε να εγκατασταθεί στη Νέα Υόρκη το 2011. Είναι ιδιοκτήτης ενός στούντιο ηχογράφησης που ονομάζεται Silver Cord Studio στο Ρίτζγουντ του Κουίνς. Σε όλη τη διάρκεια της καριέρας του, επιβεβαίωσε την ανησυχία του για τη φύση και τα ζώα. Είναι ειλικρινής για τα οικολογικά προβλήματα και την προστασία του περιβάλλοντος, κάτι που αντικατοπτρίζεται στους στίχους του. Ο Ντουπλαντιέ εξέφρασε επίσης την υποστήριξή του προς τους αυτόχθονες πληθυσμούς στη Βραζιλία μέσω προσπαθειών συγκέντρωσης χρημάτων.

## Παραπομπές


## Εξωτερικοί σύνδεσμοι

* 
* 

Κατηγορία:Γάλλοι οικολόγοι
Κατηγορία:Γάλλοι τραγουδιστές
Απολλόνιο ντι Τζοβάννι

Ο **Απολλόνιο ντι Τζοβάννι ντι Τομμάζο** (, 1414-1465), ήταν Ιταλός αναγεννησιακός ζωγράφος.

Γεννήθηκε στη Φλωρεντία το 1414 ή το 1415 ή το 1417, και στην ίδια πόλη το 1446 εμφανίζεται ως επικεφαλής εργαστηρίου ειδικευμένου στην παραγωγή διακοσμημένων σεντουκιών (*cassone*) που πωλούνταν ως δώρα γάμου. Συνεργαζόταν με τον ξυλογλύπτη Μάρκο ντελ Μπουόνο Τζαμπέρτι, ο γιος του οποίου ήταν μαθητευόμενος του Απολλόνιο και κληρονόμησε το εργαστήριό του.

Το εργαστήριο του Απολλόνιο θεωρείται σήμερα ο τόπος δημιουργίας της χρυσοποίκιλτης διακοσμημένης τράπουλας Ταρώ που ήταν γνωστή ως «Κάρολος ο 6ος» ή «Γκριγκονέρ» (*Grigonneur*) και σήμερα αποκαλείται συνήθως «η Εστένσι», από το επώνυμο της ιταλικής αριστοκρατικής οικογενείας των Έστε, η οποία κατείχε κάποτε την τράπουλα.

Σήμερα σώζονται 17 τραπουλόχαρτα αυτής της τράπουλας-καλλιτεχνήματος, φυλασσόμενα στην Εθνική Βιβλιοθήκη της Γαλλίας.

## Παραπομπές


Κατηγορία:Ιταλοί ζωγράφοι του 15ου αιώνα
Διαχωρισμός αορτής

Ο **αορτικός** **διαχωρισμός (ΑΔ)** συμβαίνει όταν μια βλάβη στο εσωτερικό στρώμα της αορτής επιτρέπει στο αίμα να ρέει μεταξύ των στρωμάτων του αορτικού τοιχώματος, αναγκάζοντας τα στρώματα να διαχωριστούν. Στις περισσότερες περιπτώσεις συνδέεται με την ξαφνική εμφάνιση έντονου πόνου στο στήθος ή στην πλάτη, ο οποίος συχνά περιγράφεται σαν "σχίσιμο". Επίσης, μπορεί να εμφανιστούν εμετός, εφίδρωση και ζάλη. Από τη μειωμένη αιμάτωση άλλων οργάνων ενδέχεται να προκύψουν άλλα συμπτώματα, όπως εγκεφαλικό επεισόδιο ή μεσεντέριος ισχαιμία. Ο διαχωρισμός της αορτής μπορεί να οδηγήσει γρήγορα στον θάνατο λόγω της ανεπαρκούς ροής αίματος προς την καρδιά ή της πλήρους ρήξης της αορτής.

Συμβαίνει συχνότερα σε άτομα με ιστορικό υψηλής αρτηριακής πίεσης, διάφορων παθήσεων του συνδετικού ιστού που επηρεάζουν την ανθεκτικότητα των τοιχωμάτων των αιμοφόρων αγγείων, συμπεριλαμβανομένου του συνδρόμου Μαρφάν και του συνδρόμου Έλερς-Ντάνλος, δίπτυχης αορτικής βαλβίδας, και προηγούμενης καρδιακής χειρουργικής επέμβασης. [1] Οι σοβαροί τραυματισμοί, το κάπνισμα, η χρήση κοκαΐνης, η εγκυμοσύνη, το ανεύρυσμα θωρακικής αορτής, η φλεγμονή των αρτηριών και τα μη φυσιολογικά επίπεδα λιπιδίων στο αίμα συνδέονται επίσης με αυξημένο κίνδυνο. Η υποψία διάγνωσης βασίζεται στα συμπτώματα και στα ευρύματα της ιατρικής απεικόνισης, όπως της αξονικής τομογραφίας, της μαγνητικής τομογραφίας ή του υπερηχογραφήματος, που χρησιμοποιούνται για την επιβεβαίωση και την περαιτέρω αξιολόγηση του διαχωρισμού. Οι δύο κύριοι τύποι είναι ο τύπος Α κατά Στάνφορντ, ο οποίος περιλαμβάνει το πρώτο τμήμα της αορτής, και ο τύπος Β, ο οποίος δεν το περιλαμβάνει.

Η πρόληψη γίνεται με τον έλεγχο της αρτηριακής πίεσης, με την αποχή από το κάπνισμα και με την αποκατάσταση των ανευρυσμάτων της θωρακικής αορτής. Η διαχείριση εξαρτάται από το τμήμα της αορτής που εμπλέκεται. Οι διαχωρισμοί που περιλαμβάνουν το πρώτο τμήμα της αορτής απαιτούν συνήθως χειρουργική επέμβαση. Η χειρουργική επέμβαση μπορεί να γίνει είτε με τομή στο στήθος είτε ενδοαγγειακά. Οι διαχωρισμοί που περιλαμβάνουν το δεύτερο τμήμα της αορτής μπορούν συνήθως να αντιμετωπιστούν με φάρμακα που μειώνουν την αρτηριακή πίεση και τον καρδιακό ρυθμό, εκτός εάν υπάρξουν επιπλοκές.

Ο αορτικός διαχωρισμός είναι σχετικά σπάνιος, και το εκτιμώμενο ποσοστό είναι τρεις ανά 100.000 ανθρώπους ετησίως. Συμβαίνει πιο συχνά στους άνδρες παρά στις γυναίκες. Η τυπική ηλικία διάγνωσης είναι τα 63, με περίπου το 10% των περιπτώσεων να εμφανίζονται πριν από την ηλικία των 40 ετών. Χωρίς θεραπεία, περίπου οι μισοί άνθρωποι με διαχωρισμούς τύπου Α κατά Στάνφορντ πεθαίνουν εντός τριών ημερών και περίπου το 10% των ανθρώπων με διαχωρισμό τύπου Β κατά Στάνφορντ πεθαίνει μέσα σε έναν μήνα. Η πρώτη περίπτωση ΑΔ περιγράφηκε κατά την εξέταση του βασιλιά Γεωργίου Β ́ της Μεγάλης Βρετανίας μετά τον θάνατό του το 1760. Η χειρουργική επέμβαση για την ΑΔ εισήχθη τη δεκαετία του 1950 από τον Μάικλ Ε. Ντεμπέικι.

## Αναφορές
Καλωδιακό ραδιόφωνο

Το **καλωδιακό ραδιόφωνο** (ή ενσύρματη ραδιοφωνία, αγγλ. cable radio) είναι σύστημα μετάδοσης ραδιοφωνικού προγράμματος μέσω δικτύου καλωδίων αντί μέσω ερτζιανών. Στο σύστημα αυτό το ηχητικό σήμα μεταδίδεται από έναν κεντρικό σταθμό και διανέμεται μέσω ενσύρματης υποδομής σε πολλούς ακροατές, οι οποίοι λαμβάνουν το πρόγραμμα μέσω ειδικών δεκτών ή απλών ηχείων συνδεδεμένων στο δίκτυο . Η τεχνολογία αυτή αποτέλεσε μία από τις πρώτες μορφές μαζικής διανομής ηχητικού περιεχομένου και χρησιμοποιήθηκε ιδιαίτερα κατά τον 20ό αιώνα.

## Ιστορία
Τα πρώτα συστήματα καλωδιακής ραδιοφωνίας εμφανίστηκαν στις αρχές του 20ού αιώνα και συχνά βασίζονταν σε ήδη υπάρχοντα τηλεφωνικά δίκτυα. Μέσω αυτών μπορούσε να μεταδοθεί μουσική, ενημερωτικό πρόγραμμα ή ανακοινώσεις από έναν κεντρικό σταθμό προς πολλούς συνδρομητές .

Η τεχνολογία αυτή αναπτύχθηκε ιδιαίτερα σε χώρες της Ανατολικής Ευρώπης. Στην Σοβιετική Ένωση δημιουργήθηκαν εκτεταμένα δίκτυα ενσύρματης ραδιοφωνίας ήδη από τη δεκαετία του 1920. Τα δίκτυα αυτά χρησιμοποιούνταν για ενημέρωση του πληθυσμού, μετάδοση μουσικής αλλά και για επίσημες κρατικές ανακοινώσεις. Παρόμοια συστήματα εφαρμόστηκαν αργότερα και σε άλλες χώρες της Ανατολικής Ευρώπης και της Ασίας, όπως η Κίνα .

Με την εξάπλωση της ραδιοφωνίας FM και την τεχνολογική εξέλιξη των ασύρματων μεταδόσεων, η χρήση του καλωδιακού ραδιοφώνου μειώθηκε σημαντικά από τη δεκαετία του 1970 και μετά.

### Καλωδιακό ραδιόφωνο στα Βαλκάνια
Η ανάπτυξη του καλωδιακού ραδιοφώνου στα Βαλκάνια ήταν περιορισμένη σε σχέση με άλλες περιοχές της Ευρώπης, ωστόσο εφαρμόστηκε σε ορισμένες χώρες για ενημερωτικούς και διοικητικούς σκοπούς .

Στην Γιουγκοσλαβία, ιδιαίτερα κατά τις δεκαετίες του 1950 και 1960, αναπτύχθηκαν τοπικά δίκτυα ενσύρματης ραδιοφωνίας σε αστικές περιοχές, εργοστάσια και δημόσιους οργανισμούς. Τα δίκτυα αυτά χρησιμοποιούνταν για μετάδοση μουσικών προγραμμάτων, ειδήσεων και ανακοινώσεων προς τους εργαζομένους ή τους κατοίκους συγκεκριμένων συνοικιών .

Παρόμοια συστήματα λειτούργησαν επίσης στη Βουλγαρία και στη Ρουμανία, επηρεασμένα από τα αντίστοιχα μοντέλα της Σοβιετικής Ένωσης. Τα συστήματα αυτά χρησιμοποιήθηκαν κυρίως σε κρατικές υπηρεσίες, στρατιωτικές εγκαταστάσεις και βιομηχανικές μονάδες για την ταχεία διάδοση πληροφοριών .

## Παραπομπές
Παγκόσμιο Κύπελλο T20 Ανδρών

Το **Παγκόσμιο Κύπελλο T20 Ανδρών ICC**, παλαιότερα γνωστό ως **ICC World Twenty20**, είναι μια διετής διοργάνωση παγκοσμίου κυπέλλου για το κρίκετ σε μορφή Twenty20 International (T20I), η οποία διοργανώνεται από το Διεθνές Συμβούλιο Κρίκετ (ICC). Διεξαγόταν κάθε περιττό έτος από το 2007 έως το 2009, και από το 2010 διεξάγεται κάθε άρτιο έτος, με εξαίρεση το 2018 και το 2020. Το 2018, η διοργάνωση μετονομάστηκε από World Twenty20 σε Παγκόσμιο Κύπελλο T20 Ανδρών.

Η έκδοση της διοργάνωσης του 2011 μεταφέρθηκε το 2010 για να αντικαταστήσει το ICC Champions Trophy. Τον Μάιο του 2016 το ICC πρότεινε την ιδέα της διεξαγωγής μιας διοργάνωσης το 2018, με πιθανή διοργανώτρια χώρα τη Νότια Αφρική, αλλά αργότερα εγκατέλειψε την ιδέα λόγω των πολλαπλών διμερών σειρών αγώνων που πραγματοποιούνταν εκείνο το έτος. Η έκδοση της διοργάνωσης του 2020 ήταν προγραμματισμένη να διεξαχθεί στην Αυστραλία, αλλά λόγω της πανδημίας COVID-19, αναβλήθηκε για το 2021, με την προβλεπόμενη διοργανώτρια να αλλάζει σε Ινδία. Το Παγκόσμιο Κύπελλο T20 Ανδρών 2021 μεταφέρθηκε αργότερα στα Ηνωμένα Αραβικά Εμιράτα και το Ομάν λόγω προβλημάτων σχετικών με την πανδημία COVID-19 στην Ινδία, και πραγματοποιήθηκε πέντε χρόνια μετά την προηγούμενη έκδοση (2016).

Έως το 2026 έχουν διεξαχθεί δέκα εκδόσεις· συνολικά 25 ομάδες έχουν διαγωνιστεί και έξι ομάδες έχουν κερδίσει το Παγκόσμιο Κύπελλο T20. Η Ινδία είναι η πιο επιτυχημένη ομάδα με τρεις τίτλους (2007, 2024, 2026). Οι Δυτικές Ινδίες (2012, 2016) και η Αγγλία (2010, 2022) το έχουν κερδίσει δύο φορές, ενώ το Πακιστάν (2009), η Σρι Λάνκα (2014) και η Αυστραλία (2021) έχουν από έναν τίτλο. Συνολικά 15 χώρες έχουν φιλοξενήσει τη διοργάνωση (συμπεριλαμβανομένων 6 νησιωτικών εθνών των Δυτικών Ινδιών). Η Ινδία είναι η τρέχουσα πρωταθλήτρια, έχοντας κερδίσει τον τρίτο της τίτλο στην έκδοση του 2026. Η επόμενη έκδοση της διοργάνωσης θα πραγματοποιηθεί στην Αυστραλία και τη Νέα Ζηλανδία το 2028.

### Τελικά αποτελέσματα

## Παραπομπές


Κατηγορία:Κρίκετ
Συγχρονισμός ρυθμού (DJ)

[thumb|DJ που εκτελεί beatmatching χρησιμοποιώντας δύο [πικάπ και μίκτη.|261x261εσ]]

Ο **συγχρονισμός ρυθμού** (αγγλ. *beatmatching*) είναι τεχνική του DJ κατά την οποία δύο μουσικά κομμάτια συγχρονίζονται ρυθμικά ώστε να μπορούν να αναπαραχθούν ταυτόχρονα χωρίς ασυμφωνία στον ρυθμό. Η τεχνική αποτελεί βασικό στοιχείο της μίξης DJ και χρησιμοποιείται ευρέως σε νυχτερινά κέντρα, φεστιβάλ και ραδιοφωνικές εκπομπές.

Η διαδικασία πραγματοποιείται συνήθως με τη ρύθμιση της ταχύτητας αναπαραγωγής ενός κομματιού μέσω του *pitch control* των πικάπ ή των ψηφιακών συσκευών αναπαραγωγής (όπως CDJ), ώστε ο ρυθμός του να ταιριάζει με εκείνον ενός άλλου κομματιού.

## Ιστορία
Η τεχνική αναπτύχθηκε στα τέλη της δεκαετίας του 1960 και ιδιαίτερα κατά τη δεκαετία του 1970 σε κλαμπ των Ηνωμένων Πολιτειών, όπου DJ άρχισαν να χρησιμοποιούν δύο πικάπ και ένα μίκτη για να συνδέουν μουσικά κομμάτια χωρίς διακοπή.

Ένας από τους πρώτους DJ που χρησιμοποίησαν συστηματικά την τεχνική αυτή ήταν ο Francis Grasso, ο οποίος ανέπτυξε μεθόδους συγχρονισμού του ρυθμού διαφορετικών δίσκων, επιτρέποντας τη δημιουργία συνεχούς μουσικής ροής για το χορευτικό κοινό.

Η τεχνική διαδόθηκε ιδιαίτερα με την ανάπτυξη της ντίσκο μουσικής και της κουλτούρας των κλαμπ και αργότερα ενσωματώθηκε και σε άλλα μουσικά είδη όπως η ηλεκτρονική μουσική και το χιπ χοπ.

## Τεχνική
Το beatmatching βασίζεται στον συγχρονισμό των ρυθμικών χτυπημάτων (*beats*) δύο μουσικών κομματιών.

[thumb|428x428px|Pitch control σε πικάπ [Technics SL-1200MK2, που επιτρέπει τη ρύθμιση της ταχύτητας περιστροφής του δίσκου.]]

Οι DJ προσαρμόζουν την ταχύτητα ενός κομματιού μέσω του *pitch control*, αυξάνοντας ή μειώνοντας τον αριθμό των **BPM** (*beats per minute*), δηλαδή των ρυθμικών χτυπημάτων ανά λεπτό. Με τον τρόπο αυτό μπορούν να συγχρονίσουν δύο κομμάτια ώστε να έχουν τον ίδιο ρυθμό.

Η διαδικασία περιλαμβάνει συνήθως τα ακόλουθα στάδια:

# **Cueing** – προετοιμασία του επόμενου κομματιού σε συγκεκριμένο σημείο έναρξης.
# **Ρύθμιση ταχύτητας** – προσαρμογή της ταχύτητας μέσω του *pitch control*.
# **Συγχρονισμός** – ευθυγράμμιση των ρυθμικών χτυπημάτων των δύο κομματιών.
# **Μίξη** – μετάβαση μεταξύ των κομματιών μέσω του μίκτη DJ.

Οι DJ χρησιμοποιούν συχνά ακουστικά ώστε να ακούνε το επόμενο κομμάτι πριν αυτό ακουστεί στο κοινό.

## Ψηφιακά συστήματα
Με την ανάπτυξη ψηφιακών συστημάτων DJ και εξειδικευμένου λογισμικού μίξης, πολλές συσκευές διαθέτουν **λειτουργίες αυτόματου συγχρονισμού** (*sync*). Οι λειτουργίες αυτές επιτρέπουν την αυτόματη προσαρμογή του ρυθμού μεταξύ δύο κομματιών.

Παρά την τεχνολογική αυτή εξέλιξη, η χειροκίνητη τεχνική συγχρονισμού του ρυθμού εξακολουθεί να θεωρείται βασική δεξιότητα των DJ και σημαντικό στοιχείο της παραδοσιακής πρακτικής μίξης.

## Δείτε επίσης
* DJ
* Μίξη (DJ)
* Πικαπισμός
* Σκρατς

## Παραπομπές

## Βιβλιογραφία
* 
* 
* 

Κατηγορία:DJ
Κατηγορία:Ηλεκτρονική μουσική
Κατηγορία:Μουσική παραγωγή
Κατηγορία:Hip hop
Στέργιος Σαμαρτζής

Ο **Στέργιος Σαμαρτζής** (Αθήνα, 12 Σεπτεμβρίου 1999) είναι έλληνας δημοσιογράφος και παρουσιαστής.

Έχει ξεχωρίσει για αποκαλυπτικά ρεπορτάζ και συνεντεύξεις, συμβάλλοντας στην ανάδειξη σημαντικών υποθέσεων της ελληνικής επικαιρότητας. Μεταξύ αυτών συγκαταλέγονται η υπόθεση του **[[Δημήτρης Λιγνάδης|Δημήτρη Λιγνάδη]]**, και του **[[Πέτρος Φιλιππίδης|Πέτρου Φιλιππίδη]]**. Η δραστηριότητά του επικεντρώνεται κυρίως στο αστυνομικό και κοινωνικό ρεπορτάζ, το οποίο αποτελεί βασικό πεδίο της δημοσιογραφικής του πορείας.

## Τηλεοπτική Παρουσία
Ξεκίνησε την καριέρα του παρουσιάζοντας δελτία ειδήσεων σε τοπικά κανάλια της Αθήνας, ενώ στη συνέχεια συνεργάστηκε με την Τατιάνα Στεφανίδου και τη Ζήνα Κουτσελίνη. Το 2024 κάνοντας στροφή στην ψυχαγωγία βρέθηκε στο πλευρό της Φαίης Σκορδά, στην εκπομπή Buongiorno του τηλεοπτικού σταθμού MEGA. Τον Σεπτέμβριο του 2025 συμπαρουσίασε για δυο μήνες με τον Κώστα Τσουρό την εκπομπή «Το΄χουμε» στον τηλεοπτικό σταθμό ΣΚΑΙ.    

## Παραπομπές


Στέργιος Σαμαρτζής: Από τη σκληρή ενημέρωση στο πλατό του «Buongiorno»

ΣΚΑΙ: Κλείδωσαν οι πρώτες αλλαγές για Τσουρό – Η αντίδραση των συνεργατών

Στέργιος Σαμαρτζής: Απαντάει για πρώτη φορά για την απόλυσή του από την εκπομπή του Κώστα Τσουρού

MEGA: Κι άλλο πρόσωπο του Τσουρού φεύγει για την εκπομπή της Σκορδά

Δίκη Πέτρου Φιλιππίδη: Η κατάθεση – σοκ της Εβελίνας Παπούλια – «Κατέβασε το παντελόνι και το εσώρουχο και μου έδειξε τα γεννητικά του όργανα»
Κατηγορία:Τηλεόραση
Κατηγορία:Δημοσιογράφοι
Κατηγορία:Παρουσιαστές
Μίκτης DJ

thumb|Μίκτης DJ δύο καναλιών με crossfader.|232x232εσ

Ο **μίκτης DJ** (αγγλικά: *DJ mixer*) είναι συσκευή μίξης ήχου που χρησιμοποιείται από DJ για τον συνδυασμό και τον έλεγχο πολλαπλών πηγών ήχου, όπως πικάπ, CDJ, ψηφιακοί αναπαραγωγείς ή υπολογιστές. Ο μίκτης επιτρέπει στον DJ να πραγματοποιεί μίξη μουσικών κομματιών, να ρυθμίζει την ένταση και τη συχνοτική ισορροπία του ήχου και να μεταβαίνει ομαλά μεταξύ διαφορετικών πηγών.

Οι μίκτες DJ αποτελούν βασικό στοιχείο του εξοπλισμού DJ και χρησιμοποιούνται σε νυχτερινά κέντρα, συναυλίες, ραδιοφωνικούς σταθμούς και άλλους χώρους μουσικής αναπαραγωγής.

## Λειτουργία
Ο μίκτης DJ δέχεται πολλαπλές εισόδους ήχου και επιτρέπει στον χρήστη να ελέγχει την ένταση και την ανάμειξή τους.

Βασικές λειτουργίες ενός μίκτη DJ περιλαμβάνουν:

* έλεγχο έντασης κάθε καναλιού
* ρύθμιση συχνοτήτων μέσω ισοσταθμιστή
* επιλογή της ενεργής πηγής ήχου
* μετάβαση μεταξύ πηγών μέσω του crossfader
* προακρόαση (*cueing*) ενός κομματιού μέσω ακουστικών

Ο DJ μπορεί έτσι να συγχρονίζει και να συνδυάζει διαφορετικά μουσικά κομμάτια σε μια συνεχή μουσική ροή.

## Crossfader
thumb|Κόλπα με τον crossfader σε μίκτη DJ από τον DJ Babyk.|216x216εσ

Ένα από τα χαρακτηριστικά στοιχεία των μίκτων DJ είναι ο **crossfader**, ένας οριζόντιος ρυθμιστής έντασης που επιτρέπει τη μετάβαση μεταξύ δύο καναλιών.

Με τη μετακίνηση του crossfader προς τη μία πλευρά αυξάνεται η ένταση του αντίστοιχου καναλιού, ενώ μειώνεται η ένταση του άλλου. Η λειτουργία αυτή επιτρέπει στον DJ να πραγματοποιεί ομαλές μεταβάσεις μεταξύ μουσικών κομματιών ή να δημιουργεί ρυθμικά εφέ, ιδιαίτερα σε τεχνικές πικαπισμού και σκρατς.

## Κατηγορίες μίκτων DJ
Οι μίκτες DJ διακρίνονται σε διάφορους τύπους ανάλογα με τη χρήση και τον σχεδιασμό τους.

### Μίκτες club
Οι μίκτες club χρησιμοποιούνται κυρίως σε κλαμπ και φεστιβάλ ηλεκτρονικής μουσικής. Συνήθως διαθέτουν τέσσερα ή περισσότερα κανάλια και ενσωματωμένα εφέ.

### Μίκτες battle
Οι μίκτες battle σχεδιάζονται για τεχνικές πικαπισμού και σκρατς. Διαθέτουν συνήθως δύο κανάλια και crossfader υψηλής απόκρισης, κατάλληλο για γρήγορες κινήσεις.

### Ψηφιακοί μίκτες
Οι σύγχρονοι ψηφιακοί μίκτες ενσωματώνουν επεξεργασία σήματος και μπορούν να συνδεθούν με λογισμικό DJ, επιτρέποντας τη χρήση ψηφιακών αρχείων μουσικής και συστημάτων Digital Vinyl System.

## Εξέλιξη
Οι πρώτοι μίκτες DJ εμφανίστηκαν κατά τη δεκαετία του 1970, όταν οι DJ άρχισαν να χρησιμοποιούν δύο πικάπ για τη συνεχή αναπαραγωγή μουσικής σε κλαμπ και πάρτι. Με την ανάπτυξη της κουλτούρας των DJ και της ηλεκτρονικής μουσικής οι μίκτες εξελίχθηκαν σε εξειδικευμένες συσκευές με περισσότερα κανάλια, εφέ και ψηφιακές δυνατότητες.

Σήμερα οι μίκτες DJ αποτελούν βασικό στοιχείο τόσο της κουλτούρας των κλαμπ όσο και της χιπ χοπ κουλτούρας.

## Δείτε επίσης
* DJ
* Μίξη (DJ)
* πικαπισμός
* Συγχρονισμός ρυθμού (DJ)
* πικάπ

## Παραπομπές

## Βιβλιογραφία
* 
* 

Κατηγορία:DJ
Κατηγορία:Ηλεκτρονική μουσική
Κατηγορία:Hip hop
Κατηγορία:Μουσική τεχνολογία
Λιμάνι του Σουέζ

Το λιμάνι του Σουέζ αποτελεί ένα αιγυπτιακό λιμάνι που βρίσκεται στο βόρειο άκρο του Κόλπου του Σουέζ, εξυπηρετώντας την διώρυγα και την πόλη του Σουέζ.  Υπάγεται στην Γενική Αρχή Λιμένων Ερυθράς Θάλασσας του Υπουργείου Μεταφορών της Αιγύπτου. Πρόκειται για την έδρα των ναυπηγείων της Αρχής για την διώρυγα του Σουέζ.

## Ιστορία
Η κατασκευή πραγματοποιήθηκε το 1867 από την Εταιρεία της διώρυγας του Σουέζ. Περιλάμβανε ένα υποκατάστημα για την εταιρεία και χωριστές κατοικίες που σχεδιάστηκαν και χτίστηκαν από Γάλλους αρχιτέκτονες και εργολάβους για την ευρωπαϊκή διοίκηση και τους Αιγυπτίους εργάτες. Συνιστά την τρίτη λιμενική πόλη που χτίστηκε από την εταιρεία κατά μήκος της διώρυγας μετά την Πορτ Σάιντ και την Ισμαηλία.

## Γεωγραφία
[μικρογραφία|Πανοραμική φωτογραφία του λιμανιού και της πόλης που απαρτίζουν το νότιο τερματικό σημείο της [Διώρυγα του Σουέζ|διώρυγας του Σουέζ που διέρχεται από την Αίγυπτο και καταλήγει στη Μεσόγειο Θάλασσα κοντά στο Πορτ Σάιντ]]
Ο τεχνητός κόλπος Ελ Μίρα-Ελ Γκέντα περιβάλλεται από κυματοθραύστες.                                                                                                   

Βασικές λιμενικές εγκαταστάσεις καθίστανται οι εξής:

* Το κύριο σκέλος του συγκεκριμένου λιμένα προς τα δυτικά της εισόδου της διώρυγας του Σουέζ.  
* Η πετρελαϊκή προβλήτα στην ανατολική πλευρά του λιμανιού του Σουέζ.
* Το αλιευτικό λιμάνι του Ατάκα όπου τα όρια του περιορίζονται από τους κυματοθραύστες. 

## Παραπομπές


## Εξωτερικοί σύνδεσμοι

* Το λιμάνι του Σουέζ
Κατάλογος αποδεκτών Βραβείου Νόμπελ Λογοτεχνίας

[thumb|[Ματς Μαλμ, ο τρέχων μόνιμος γραμματέας της Σουηδικής Ακαδημίας, ανακοινώνει το Βραβείο Νόμπελ Λογοτεχνίας 2022.]]
Το Βραβείο Νόμπελ Λογοτεχνίας (σουηδικά: ) απονέμεται ετησίως από τη Σουηδική Ακαδημία σε συγγραφείς για εξαιρετική συνεισφορά στον τομέα της λογοτεχνίας. Είναι ένα από τα πέντε Βραβεία Νόμπελ που θεσπίστηκαν με τη διαθήκη του Άλφρεντ Νόμπελ το 1895, τα οποία απονέμονται για εξαιρετική συνεισφορά στη χημεία, τη φυσική, τη λογοτεχνία, την ειρήνη, και τη φυσιολογία ή ιατρική. Όπως ορίζεται στη διαθήκη του Νόμπελ, το βραβείο διοικείται από το Ίδρυμα Νόμπελ και απονέμεται από τη Σουηδική Ακαδημία. Κάθε αποδέκτης λαμβάνει ένα μετάλλιο, ένα δίπλωμα και ένα χρηματικό έπαθλο που έχει ποικίλει ανά τα έτη. Το 1901, ο πρώτος βραβευμένος Συλί Προυντόμ έλαβε 150.782 SEK, ποσό που ισοδυναμεί με 8.823.637,78 SEK τον Ιανουάριο του 2018. Το βραβείο παρουσιάζεται στη Στοκχόλμη σε μια ετήσια τελετή στις 10 Δεκεμβρίου, την επέτειο του θανάτου του Νόμπελ.

Έως το 2025, το Βραβείο Νόμπελ Λογοτεχνίας έχει απονεμηθεί σε 122 άτομα. 18 γυναίκες έχουν τιμηθεί με το Νόμπελ Λογοτεχνίας, ο δεύτερος υψηλότερος αριθμός σε σχέση με οποιοδήποτε άλλο Βραβείο Νόμπελ μετά το Βραβείο Νόμπελ Ειρήνης. Έως το 2024, έχουν υπάρξει 29 αγγλόφωνοι βραβευθέντες του Νόμπελ Λογοτεχνίας, ακολουθούμενοι από τους γαλλόφωνους με 16 και τους γερμανόφωνους με 14. Η Γαλλία κατέχει τον υψηλότερο αριθμό βραβευμένων με Νόμπελ Λογοτεχνίας.

## Κατάλογος

## Σημειώσεις

## Παραπομπές


Λογοτεχνιας
Βουλή της Ομοσπονδίας

Η **Βουλή της Ομοσπονδίας** (αμχαρικά: ) είναι η άνω βουλή της διθάλαμης Ομοσπονδιακής Κοινοβουλευτικής Συνέλευσης, του κοινοβουλίου της Αιθιοπίας. Έχει 112 μέλη.

Κάθε Έθνος, Εθνότητα και Λαός εκπροσωπείται στη Βουλή της Ομοσπονδίας από τουλάχιστον ένα μέλος. Κάθε Έθνος ή Εθνότητα εκπροσωπείται από έναν επιπλέον αντιπρόσωπο για κάθε ένα εκατομμύριο του πληθυσμού του (Άρθρο 61:2 του συντάγματος).

Τα μέλη της Βουλής της Ομοσπονδίας εκλέγονται από τα Πολιτειακά Συμβούλια. Τα Πολιτειακά Συμβούλια μπορούν να εκλέξουν τα ίδια τους αντιπροσώπους στη Βουλή της Ομοσπονδίας ή μπορούν να διεξαγάγουν εκλογές ώστε οι αντιπρόσωποι να εκλεγούν απευθείας από τον λαό (Άρθρο 61:3 του συντάγματος).

## Επιτροπές
Η Βουλή της Ομοσπονδίας έχει δύο επιτροπές και ένα Συμβούλιο Συνταγματικής Έρευνας. Κάθε επιτροπή αποτελείται από δεκαπέντε μέλη, συμπεριλαμβανομένου ενός προέδρου. Οι δύο επιτροπές είναι η Επιτροπή Περιφερειακών και Συνταγματικών Υποθέσεων και η Επιτροπή Επιχορηγήσεων Προϋπολογισμού και Εσόδων.

### Επιτροπή Περιφερειακών και Συνταγματικών Υποθέσεων
Η Επιτροπή Υποθέσεων των Πολιτειών είναι υπεύθυνη για τη λήψη μέτρων που προάγουν την ενότητα με τη συγκατάθεση των λαών και διαχειρίζεται την εφαρμογή των δικαιωμάτων των εθνών και εθνοτήτων που εμπίπτουν στη δικαιοδοσία της Βουλής της Ομοσπονδίας. Με την έγκριση του Προέδρου της Βουλής, δημιουργεί επιτροπές για την επίλυση διαφορών ή παρεξηγήσεων που προκύπτουν μεταξύ των πολιτειών και δεν κατέληξαν σε συμφωνία σε πολιτειακό επίπεδο. Είναι καθήκον της επιτροπής να υποβάλει έκθεση στη Βουλή για την παρέμβαση της Ομοσπονδίας εάν οποιαδήποτε πολιτεία, κατά παράβαση του Συντάγματος, θέτει σε κίνδυνο τη συνταγματική τάξη. Η επιτροπή είναι επίσης υπεύθυνη για Νομικές Υποθέσεις που προσδιορίζουν αστικές υποθέσεις οι οποίες πρέπει να ενσωματωθούν στον κώδικα. Έχει επίσης το καθήκον να εισηγείται θέματα που απαιτούν συνταγματική τροποποίηση και να επανεξετάζει παρόμοιες περιπτώσεις για να παρουσιάσει συστάσεις στη Βουλή. Είναι επίσης υπεύθυνη να διασφαλίζει ότι δεν παραβιάζονται τα δικαιώματα των βουλευτών και να προσδιορίζει άλλες πειθαρχικές ενέργειες που πρέπει να λάβει η βουλή όταν η απαρτία για τις Συνεδριάσεις της Βουλής επανειλημμένα δεν επιτυγχάνεται.

### Επιτροπή Επιχορηγήσεων Προϋπολογισμού και Εσόδων
Το έργο αυτής της επιτροπής είναι να παρουσιάζει συστάσεις για τον καθορισμό της κατανομής των εσόδων που προέρχονται από κοινές ομοσπονδιακές και πολιτειακές φορολογικές πηγές, η οποία προτείνεται από την εκτελεστική εξουσία, και των επιχορηγήσεων που μπορεί να παρέχει η ομοσπονδιακή κυβέρνηση στις πολιτείες. Η επιτροπή διενεργεί ενδελεχή επανεξέταση και παρουσιάζει έκθεση σε περιπτώσεις όπου ανακύπτουν συγκρουόμενα ζητήματα στην κατανομή των εσόδων. Σε διαβούλευση με τους προέδρους της Βουλής, ορίζει μια επιτροπή για τη σύνταξη του προϋπολογισμού της Βουλής και παρακολουθεί ώστε αυτό να γίνει στον σωστό χρόνο.

## Κατάλογος προέδρων

## Δείτε επίσης

Βουλή των Αντιπροσώπων των Λαών (κάτω βουλή της Ομοσπονδιακής Συνέλευσης)

## Παραπομπές

## Εξωτερικοί σύνδεσμοι

Βουλή της Ομοσπονδίας

Κατηγορία:Εθνικές άνω βουλές
Κατηγορία:Πολιτική της Αιθιοπίας
Χοσέ Αντόνιο Καστ

Ο **Χοσέ Αντόνιο Καστ Ριστ** (γεννημένος στις 18 Ιανουαρίου 1966) είναι Χιλιανός πολιτικός και δικηγόρος, ο οποίος υπηρετεί ως ο 38ος Πρόεδρος της Χιλής από το 2026. Υπηρέτησε στη Βουλή των Αντιπροσώπων της Χιλής από το 2002 έως το 2018, εκπροσωπώντας περιφέρειες της Μητροπολιτικής Περιοχής του Σαντιάγο. Ο Καστ ήταν μέλος της Ανεξάρτητης Δημοκρατικής Ένωσης μέχρι το 2016, μετά την οποία έγινε ανεξάρτητος πολιτικός και αργότερα ίδρυσε το Ρεπουμπλικανικό Κόμμα το 2019.

Ο Καστ έθεσε υποψηφιότητα για την προεδρία τρεις φορές: στις εκλογές του 2017 ως ανεξάρτητος προσκείμενος στην ακροδεξιά, καταλαμβάνοντας την τέταρτη θέση· στις εκλογές του 2021, κερδίζοντας τον πρώτο γύρο αλλά χάνοντας στον επαναληπτικό από τον Γκαμπριέλ Μπόριτς· και στις εκλογές του 2025, κερδίζοντας στον δεύτερο γύρο την υποψήφια του Κομμουνιστικού Κόμματος της Χιλής Τζάνετ Χάρα (επιτυγχάνοντας το υψηλότερο ποσοστό ψήφων από την επιστροφή της Χιλής στη δημοκρατία και επικρατώντας σε όλες τις περιφέρειες της χώρας). Παραιτήθηκε από το Ρεπουμπλικανικό Κόμμα λίγο πριν αναλάβει τα καθήκοντά του στις 11 Μαρτίου 2026.

Λέγεται ότι ο Καστ υιοθέτησε μια πιο πραγματιστική πολιτική ατζέντα σε σύγκριση με τις προηγούμενες εκστρατείες του. Το 2026 ορισμένοι αναλυτές σημείωσαν επίσης ορισμένα τεχνοκρατικά στοιχεία στην πολιτική του ατζέντα. Έχει επισημανθεί ότι τα ονόματα που επιλέχθηκαν για το υπουργικό συμβούλιο του Καστ δεν προέρχονται από τον πολιτικό κόσμο· πολλοί έχουν χτίσει τη σταδιοδρομία τους στον ιδιωτικό τομέα ή σε δεξαμενές σκέψης.

## Παραπομπές

Καστ
Καστ
Ιλλυρίδα

μικρογραφία|356x356εσ|Χάρτης της προτεινόμενης Δημοκρατίας της Ιλλυρίδας
Η ***Ιλλυρίδα*** (Αλβανικά: Ilirida; Σλαβομακεδονικά: Илирида, Ρομανικά: Iliriida) ή η Δημοκρατία της Ιλλυρίδας (Αλβανικά: Republika e Iliridës; Σλαβομακεδονικά: Република Илирида, Ρομανικά: Republika Ilirida) είναι ένα προτεινόμενο κράτος στις δυτικές περιοχές της Βόρειας Μακεδονίας (τότε Δημοκρατία της Μακεδονίας), που κηρύχθηκε δύο φορές από τον πολιτικό Νεβζάτ Χαλίλι, μία φορά το 1992 και άλλη μια φορά το 2014. Η πρόταση έχει κηρυχθεί αντισυνταγματική από την κυβέρνηση της Μακεδονίας. Η αποσχιστική έννοια της εμφανίστηκε στις αρχές της δεκαετίας του 1990 και υποστηρίχθηκε από μερικούς Αλβανικούς πολιτικούς ως λύση για τις ανησυχίες και τις διαφορές που είχε η Αλβανική κοινότητα σχετικά με τη συνταγματική αναγνώριση και τα δικαιώματα των μειονοτήτων εντός της Μακεδονίας.

## Ετυμολογία
Το όνομα *Ιλλυρίδα* είναι ένας συνδυασμός που σχηματίζεται από τις λέξεις Ιλλυρί (α) και Δα (ρδανία), που είναι τα ονόματα των αρχαίων περιοχών που κάλυπταν τμήματα της σύγχρονης Βόρειας Μακεδονίας.

## Ιστορία

### Διακήρυξη της Δημοκρατίας (1992)
μικρογραφία|220x220εσ|Εθνοτικές ομάδες στη Δημοκρατία της Μακεδονίας (καταγραφή του 2002), οικισμοί με πλειοψηφία Αλβανικού πληθυσμού έχουν χρώμα καφέ
Μετά την διάλυση της Γιουγκοσλαβίας, η θέση των Εθνοτικών Αλβανών ήταν αβέβαιη στα πρώτα χρόνια της νέας Μακεδονικής Δημοκρατίας. Εμφανίστηκαν διάφορα αλβανικά πολιτικά κόμματα, από τα οποία το Κόμμα για τη Δημοκρατική Ευημερία (ΚΔΕ) ήταν το μεγαλύτερο και πιο εξέχον. Το ΚΔΕ κάλεσε τη βελτίωση της κατάστασης των Αλβανών στη Μακεδονία, όπως η επέκταση των δικαιωμάτων εκπαίδευσης και η χρήση της Αλβανικής γλώσσας, οι συνταγματικές αλλαγές, η απελευθέρωση πολιτικών κρατουμένων, το σύστημα αναλογικής ψήφου και το τέλος της διακρίσεως.  Η δυσαρέσκεια με την έλλειψη συνταγματικής αναγνώρισης των συλλογικών δικαιωμάτων για τους Αλβανούς οδήγησε τον ηγέτη του ΚΔΕ Νεβζάτ Χαλίλι να δηλώσει ότι το κόμμα του θα θεωρούσε το σύνταγμα άκυρο και θα κινηθεί προς την αναζήτηση αυτονομίας. 

## Δείτε επίσης

* Αλβανοί στη Βόρεια Μακεδονία
* Αλβανικός εθνικισμός (Βόρεια Μακεδονία) 
* Σχέσεις Αλβανίας-Βόρειας Μακεδονίας
* Κατάλογος ενεργών αυτονομιστικών κινήσεων στην Ευρώπη

## Σημειώσεις

## Παραπομπές


Κατηγορία:Προτεινόμενες χώρες
Κατηγορία:Αλβανική απόσχιση
Κατηγορία:Σελίδες με μη επιθεωρημένες μεταφράσεις
Βουλή των Αντιπροσώπων των Λαών

Η **Βουλή των Αντιπροσώπων των Λαών** είναι η κάτω βουλή της αιθιοπικής Ομοσπονδιακής Κοινοβουλευτικής Συνέλευσης. Με έδρα την πρωτεύουσα Αντίς Αμπέμπα, η Βουλή έχει 547 μέλη. Όλα εκλέγονται θεωρητικά για πενταετή θητεία σε μονοεδρικές εκλογικές περιφέρειες. Οι διαδικασίες στο σώμα διευθύνονται από τον Πρόεδρο της Βουλής. Από τις 547 έδρες, οι 74 παραμένουν κενές.

## Ιστορία
Το 1995 εγκαθιδρύθηκε το σύστημα του εθνοτικού φεντεραλισμού της Αιθιοπίας, με μια διθάλαμη ομοσπονδιακή κοινοβουλευτική συνέλευση, της οποίας η κάτω βουλή διαθέτει όχι περισσότερα από 550 μέλη σύμφωνα με το σύνταγμα. Από τις 547 έδρες, οι 22 προορίζονται για εκπροσώπους μειονοτικών εθνοτήτων.

### Εκλογές 2015

### Εκλογές 2021

## Πρόεδροι της Βουλής των Αντιπροσώπων των Λαών
Ο Πρόεδρος της Βουλής των Αντιπροσώπων των Λαών είναι ο προεδρεύων αξιωματούχος της βουλής των αντιπροσώπων των λαών.

## Δείτε επίσης

Βουλή της Ομοσπονδίας (άνω βουλή της Ομοσπονδιακής Συνέλευσης)

## Παραπομπές

## Εξωτερικοί σύνδεσμοι

Η Βουλή των Αντιπροσώπων των Λαών

Κατηγορία:Εθνικές κάτω βουλές
Κατηγορία:Πολιτική της Αιθιοπίας
Σιμόν (τραγουδιστής)

Ο **Σιμόν Χοβχανισιάν** (Simon Hovhannisyan, στα Αρμενικά: Սիմոն Հովհաննիսյան, γεννημένος στις 30 Αυγούστου 1995), παλαιότερα γνωστός ως **Simon** και επί του παρόντος ως **Simón**, είναι Αρμένιος τραγουδιστής και τραγουδοποιός. Θα εκπροσωπήσει την Αρμενία στον  με το τραγούδι "Paloma Rumba".

## Καριέρα
Τον Φεβρουάριο του 2025, ο Simon ανακοινώθηκε ως φιναλίστ του Depi Evratesil 2025, του εθνικού τελικού της Αρμενίας για τον Διαγωνισμό Τραγουδιού της Eurovision 2025, με το τραγούδι "Ay paparey bye". Στον τελικό, που πραγματοποιήθηκε στις 16 Φεβρουαρίου, κέρδισε τόσο την εθνική όσο και τη διεθνή ψηφοφορία της κριτικής επιτροπής. Ωστόσο, τερμάτισε τέταρτος στην τηλεψηφοφορία, καταλαμβάνοντας τη δεύτερη θέση στη συνολική κατάταξη.

Στις 9 Μαρτίου 2026, η αρμενική εφημερίδα Hraparak ανέφερε ότι είχε επιλεγεί εσωτερικά για να εκπροσωπήσει την Αρμενία στον Διαγωνισμό Τραγουδιού της Eurovision 2026. Αυτό επιβεβαιώθηκε από τον αρμενικό ραδιοτηλεοπτικό φορέα AMPTV δύο ημέρες αργότερα με την κυκλοφορία της διαγωνιζόμενης συμμετοχής του Simon, "Paloma Rumba".

## Δισκογραφία
Οι συντελεστές προέρχονται από το Apple Music.

### Singles

## Paloma Rumba
*εκκρεμεί*

## Παραπομπές

## Εξωτερικοί σύνδεσμοι

Κατηγορία:Συμμετέχοντες στο διαγωνισμό τραγουδιού Eurovision με την Αρμενία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2026
Κατηγορία:Αρμένιοι τραγουδιστές
Jiva (τραγουδίστρια)

Η **Τζαμίλα Χασίμοβα** (στα Αζέρικα: Cəmilə Həşimova, γεννημένη στις 9 Σεπτεμβρίου 1982), γνωστή επαγγελματικά ως **Jiva**, είναι τραγουδίστρια και στιχουργός από το Αζερμπαϊτζάν. Η Jiva κέρδισε την τρίτη σεζόν του The Voice of Azerbaijan. Το ρεπερτόριό της περιλαμβάνει ποπ, χορευτική και R&B, τα οποία ερμηνεύει στα Αζέρικα, Ρωσικά και Αγγλικά. Θα εκπροσωπήσει το Αζερμπαϊτζάν στον  με το τραγούδι της "Just Go".

## Πρώτα χρόνια και εκπαίδευση
Η Τζαμίλα Χασιμόβα γεννήθηκε στις 9 Σεπτεμβρίου 1982 στη Μόσχα.

## Καριέρα
Η Χασιμόβα ξεκίνησε τη μουσική της καριέρα το 2003. Το 2011, συμμετείχε στους εθνικούς γύρους επιλογής για τον Διαγωνισμό Τραγουδιού της Eurovision 2011.

Τον Φεβρουάριο του 2025, η Χασιμόβα πέρασε από οντισιόν για τη δεύτερη σεζόν του The Voice of Azerbaijan. Στις τυφλές οντισιόν, κέρδισε την προεδρική θέση και από τους τέσσερις προπονητές. Επέλεξε να είναι στην Ομάδα Röya. Τον Μάιο, κέρδισε το σόου με ποσοστό τηλεθέασης 42,6%.

Η Χασιμόβα συμμετείχε στον διαγωνισμό του Φθινοπώρου του Μπακού και στο Φεστιβάλ Τζαζ του Μοντρέ. Επίσης, εμφανίστηκε με το συγκρότημα Rast και, ως σολίστ, με την Hazz Band.

Στις 6 Μαρτίου 2026, η İctimai Television ανακοίνωσε ότι είχε επιλέξει εσωτερικά την Χασιμόβα, με το καλλιτεχνικό ψευδώνυμο Jiva, για να εκπροσωπήσει το Αζερμπαϊτζάν στον Διαγωνισμό Τραγουδιού της Eurovision 2026. Ήταν μία από τις 18 καλλιτέχνιδες που επιλέχθηκαν για να συμμετάσχουν σε έναν γύρο οντισιόν, από τον οποίο ήταν μία από τις τρεις που προχώρησαν στο τελικό στάδιο με βάση την απόφαση μιας κριτικής επιτροπής και μιας ομάδας εστίασης.

## Δισκογραφία
### Singles
* "Azaka"
* "Stop Crying"
* "Hey Guy"
* "Telefon Söhbəti"
* "Kəpənək"
* "Yalan"
* "Rəqs Et"
* "İsti Nəfəsin"
* "Just Go"

## Just Go
*εκκρεμεί*

## Παραπομπές


## Εξωτερικοί σύνδεσμοι

Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν
Κατηγορία:Αζέρες τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2026
Τζέσι Τζάκσον

Ο **Τζέσι Λούις Τζάκσον** (8 Οκτωβρίου 1941 – 17 Φεβρουαρίου 2026) ήταν Αμερικανός ακτιβιστής για τα πολιτικά δικαιώματα, ακτιβιστής για τα δικαιώματα της ΛΟΑΤΚΙ+ κοινότητας, πολιτικός και χειροτονημένος Βαπτιστής ιερέας. Προστατευόμενος του Μάρτιν Λούθερ Κινγκ Τζούνιορ και του Τζέιμς Μπέβελ κατά τη διάρκεια του κινήματος για τα πολιτικά δικαιώματα, έγινε ένας από τους πιο εξέχοντες ηγέτες των πολιτικών δικαιωμάτων στα τέλη του 20ού και στις αρχές του 21ου αιώνα και ένθερμος υποστηρικτής και πρώιμος υποστηρικτής των δικαιωμάτων των ΛΟΑΤΚΙ+ στις Ηνωμένες Πολιτείες. Από το 1991 έως το 1997, υπηρέτησε ως σκιώδης εκπρόσωπος και σκιώδης γερουσιαστής για την Περιφέρεια της Κολούμπια.

Γεννημένος στο Γκρίνβιλ της Νότιας Καρολίνας, ο Τζάκσον ξεκίνησε τον ακτιβισμό του τη δεκαετία του 1960 και ίδρυσε τις οργανώσεις που αργότερα συγχωνεύθηκαν για να σχηματίσουν τον Συνασπισμό Rainbow/PUSH. Επεκτείνοντας το έργο του στις διεθνείς υποθέσεις τη δεκαετία του 1980, έγινε σφοδρός επικριτής της κυβέρνησης Ρίγκαν και ξεκίνησε προεδρική εκστρατεία το 1984. Αρχικά θεωρούμενος ως περιθωριακός υποψήφιος, τερμάτισε τρίτος για το χρίσμα των Δημοκρατικών πίσω από τον πρώην αντιπρόεδρο Ουόλτερ Μοντέιλ και τον γερουσιαστή Γκάρι Χαρτ. Συνέχισε τον ακτιβισμό του και έθεσε υποψηφιότητα για δεύτερη φορά για την προεδρία το 1988, τερματίζοντας δεύτερος για το χρίσμα των Δημοκρατικών, πίσω από τον κυβερνήτη της Μασαχουσέτης, Μάικλ Δουκάκη.

Ο Τζάκσον δεν έθεσε ξανά υποψηφιότητα για την προεδρία, αλλά το 1990 εξελέγη σκιώδης γερουσιαστής της Περιφέρειας της Κολούμπια, υπηρετώντας μία θητεία κατά τη διάρκεια των κυβερνήσεων του Χ. Γ. Μπους και του Κλίντον. Αν και αρχικά ήταν επικριτικός απέναντι στον Πρόεδρο Μπιλ Κλίντον, αργότερα έγινε υποστηρικτής και φίλος του. Ο Τζάκσον παρουσίασε την εκπομπή *Both Sides with Jesse Jackson* στο CNN από το 1992 έως το 2000. Επικριτής της αστυνομικής βαρβαρότητας, του Ρεπουμπλικανικού Κόμματος και των συντηρητικών πολιτικών, θεωρούνταν ευρέως ως ένας από τους πιο επιδραστικούς Αφροαμερικανούς ακτιβιστές της εποχής του.

## Παραπομπές


## Εξωτερικοί σύνδεσμοι

Κατηγορία:Παραλήπτες του Προεδρικού Μεταλλίου της Ελευθερίας
Κατηγορία:Βραβευμένοι με Grammy
Κατηγορία:Ταξιάρχες της Λεγεώνας της Τιμής
Γιαχιαλή

Η **Γιαχιαλή** (τουρκικά: Yahyalı) είναι δήμος και διαμέρισμα της επαρχίας Καισάρειας στην Τουρκία. Η έκτασή της είναι 1.587 χλμ² και ο πληθυσμός της είναι 35.481 κάτοικοι (2022). Αποτελεί το νοτιότερο διαμέρισμα της επαρχίας. Ο Αντίταυρος, που αποτελεί μέρος της βραχώδους οροσειράς του Ταύρου, καλύπτει το νότιο τμήμα του διαμερίσματος. Ο ποταμός Τζαμανδός, γνωστός στην αρχαιότητα ως Ονοπνίκτης και Καρμαλάς, τη διασχίζει.

## Παραπομπές


Κατηγορία:Καππαδοκία
Ανεπάρκεια βιταμίνης Β12

Η **ανεπάρκεια βιταμίνης Β<sub>12</sub>**, γνωστή και ως **ανεπάρκεια κοβαλαμίνης**, είναι η κατάσταση κατά την οποία τα επίπεδα βιταμινής Β<sub>12</sub> στο αίμα και στα ιστούς είναι χαμηλά. Σε ήπια ανεπάρκεια, το άτομο μπορεί να αισθάνεται κουρασμένο και να έχει μειωμένο αριθμό ερυθρών αιμοσφαιρίων (αναιμία). Σε μέτρια ανεπάρκεια ενδέχεται να εμφανιστεί ευαισθησία στη γλώσσα, καθώς και νευρολογικά συμπτώματα, συμπεριλαμβανομένων των μη φυσιολογικών αισθήσεων όπως το *μυρμήγκιασμα*. Η σοβαρή ανεπάρκεια μπορεί να περιλαμβάνει συμπτώματα μειωμένης καρδιακής λειτουργίας καθώς και πιο σοβαρά νευρολογικά συμπτώματα, συμπεριλαμβανομένων των αλλαγών στα αντανακλαστικά, της μειωμένης μυϊκής λειτουργίας, των προβλημάτων μνήμης, της μειωμένης γεύσης, της μειωμένης συνείδησης και της ψύχωσης. Ενδέχεται να εμφανιστεί υπογονιμότητα. Στα μικρά παιδιά τα συμπτώματα περιλαμβάνουν ανεπαρκή ανάπτυξη, καθυστέρηση στην ανάπτυξη και κινητικές δυσκολίες. Αν δεν υπάρξει έγκαιρη αντιμετώπιση, ορισμένες από τις αλλαγές μπορεί να είναι μόνιμες.

Οι αιτίες κατηγοριοποιούνται ως μειωμένη απορρόφηση βιταμίνης Β12 από το στομάχι ή τα έντερα, ανεπαρκής πρόσληψη ή αυξημένες ανάγκες. Η μειωμένη απορρόφηση μπορεί να οφείλεται σε κακοήθη αναιμία, σε χειρουργική αφαίρεση του στομάχου, σε χρόνια φλεγμονή του παγκρέατος, σε εντερικά παράσιτα, σε ορισμένα φάρμακα και σε ορισμένες γενετικές διαταραχές. Τα φάρμακα που μπορεί να μειώσουν την απορρόφηση περιλαμβάνουν τους αναστολείς αντλίας πρωτονίων, τους αναστολείς των υποδοχέων H2 και τη μετφορμίνη. Μειωμένη πρόσληψη μπορεί να παρατηρηθεί σε χορτοφάγους και σε υποσιτισμένους. Οι αυξημένες ανάγκες εμφανίζονται σε άτομα με HIV/AIDS και σε όσους συναντάται πρόωρη καταστροφή των ερυθρών αιμοσφαιρίων. Η διάγνωση βασίζεται συνήθως σε επίπεδα βιταμίνης Β12 στο αίμα κάτω από 120-180 pmol/L (170 έως 250 pg/mL) σε ενήλικες. Τα αυξημένα επίπεδα μεθυλομαλονικού οξέος ενδέχεται επίσης να υποδεικνύουν ανεπάρκεια. Ένας τύπος αναιμίας γνωστός ως μεγαλοβλαστική αναιμία είναι συχνά, αλλά όχι πάντα, παρόν.

Η αντιμετώπιση συνίσταται στη χορήγηση βιταμίνης Β12 από το στόμα ή με ένεση· αρχικά σε υψηλές ημερήσιες δόσεις, ακολουθούμενες από λιγότερο συχνές χαμηλότερες δόσεις καθώς η κατάσταση βελτιώνεται. Εάν βρεθεί μια αναστρέψιμη αιτία, αυτή θα πρέπει, αν είναι δυνατόν, να αποκατασταθεί. Εάν δεν βρεθεί κάποια αναστρέψιμη αιτία -ή όταν βρεθεί δεν μπορεί να εξαλειφθεί- συνιστάται συνήθως η διά βίου χορήγηση βιταμίνης Β12. Η ανεπάρκεια βιταμίνης Β12 μπορεί να αποφευχθεί μέσω της λήψης συμπληρωμάτων που περιέχουν τη βιταμίνη: συνιστάται σε έγκυες χορτοφάγους και βίγκαν, ενώ δεν είναι επιβλαβής και σε άλλους. Ο κίνδυνος τοξικότητας λόγω της βιταμίνης Β12 είναι χαμηλός.

Η ανεπάρκεια βιταμίνης Β12 στις ΗΠΑ και στο Ηνωμένο Βασίλειο εκτιμάται ότι εμφανίζεται περίπου στο 6% των ανθρώπων κάτω των 60 ετών και στο 20% όσων είναι πάνω από 60 ετών. Στη Λατινική Αμερική εκτιμάται ότι επηρεάζεται περίπου το 40 τοις εκατό, ενώ σε περιοχές της Αφρικής και της Ασίας μπορεί να φτάσει ως και το 80 τοις εκατό.

## Αναφορές
Αναστάσιος Γκόνης

Ο **Αναστάσιος Γκόνης** (Καλλιθέα Πύλου Μεσσηνίας 1926 - Αθήνα, 12 Μαρτίου 2026) ήταν Έλληνας νομικός και πολιτικός, ο οποίος διετέλεσε βουλευτής της Νέας Δημοκρατίας και πρόεδρος του Ελεγκτικού Συνεδρίου.

## Βιογραφικό
Γεννήθηκε το 1926 στην Καλλιθέα Πυλίας Μεσσηνίας. 

Σπούδασε στη Νομική Σχολή του Πανεπιστημίου Αθηνών και στην Πάντειο Ανώτατη Σχολή Πολιτικών Επιστημών. Μετά την αποφοίτησή του διορίστηκε δικηγόρος στο Πρωτοδικείο Αθηνών.

Το 1958 διορίστηκε, κατόπιν διαγωνισμού, στην Ταμιακή Υπηρεσία του Γενικού Λογιστηρίου του Κράτους, ενώ τον Φεβρουάριο του 1967 προήχθη σε Οικονομικό Επιθεωρητή Δημοσίων Υπολόγων του Υπουργείου Οικονομικών.

Το 1974 διορίστηκε Πάρεδρος του Ελεγκτικού Συνεδρίου. Το 1979 προήχθη σε Σύμβουλο και τον Αύγουστο του 1989 σε Πρόεδρο του Ελεγκτικού Συνεδρίου, θέση στην οποία παρέμεινε μέχρι το 1993, όταν του απονεμήθηκε ο τίτλος του επιτίμου προέδρου.

Κατά τη θητεία του προώθησε σημαντικές μεταρρυθμίσεις στη λειτουργία του δικαστηρίου, μεταξύ των οποίων:

* την επαναφορά (1990) του προληπτικού ελέγχου των δαπανών του Δημοσίου,
* την καθιέρωση προληπτικού ελέγχου συμβάσεων του Δημοσίου, ΟΤΑ και άλλων δημόσιων φορέων,
* την εισαγωγή της μηχανοργάνωσης στο Ελεγκτικό Συνέδριο το 1992,
* την αναδιοργάνωση και αποκέντρωση του Ελεγκτικού Συνεδρίου με τη δημιουργία μονομελών κλιμακίων σε νομούς και υπουργεία (Ν. 2145/1993).

Υπήρξε επίσης μέλος του Ανώτατου Ειδικού Δικαστηρίου (ΑΕΔ) και συμμετείχε σε διεθνείς διασκέψεις προέδρων ανώτατων ελεγκτικών ιδρυμάτων της Ευρωπαϊκής Ένωσης, του οργανισμού EUROSAI και του διεθνούς οργανισμού INTOSAI.

Στις εθνικές εκλογές του 1993 εξελέγη βουλευτής Επικρατείας με τη Νέα Δημοκρατία, θέση που κράτησε έως τις 24 Αυγούστου του 1996. 

Κατά τη διάρκεια της σταδιοδρομίας του διετέλεσε πρόεδρος ή μέλος διοικητικών συμβουλίων σημαντικών οργανισμών, όπως της Εθνικής Πινακοθήκης, του Ωνασείου Καρδιοχειρουργικού Κέντρου, του Οργανισμού Τηλεπικοινωνιών Ελλάδος (ΟΤΕ), του Οργανισμού Λιμένος Πειραιώς, της ΓΑΙΑ ΟΣΕ (θέση από την οποία παραιτήθηκε το 2005), του Εποπτικού Συμβουλίου της ΔΕΗ, του Σώματος Ορκωτών Λογιστών.

Το 1992 αναγορεύτηκε από τον Πατριάρχη Ιεροσολύμων Διόδωρο σε Ταξιάρχη του Τάγματος των Ορθοδόξων Σταυροφόρων του Παναγίου Τάφου και του απονεμήθηκε ο χρυσός σταυρός του τάγματος.

Ήταν έγγαμος και πατέρας ενός γιού, δικηγόρου Αθηνών. Διέμενε στην Αθήνα. 

Απεβίωσε στις 12 Μαρτίου 2026, σε ηλικία 100 ετών.

## Παραπομπές
Κουβερπουί

Το **Κουβερπουί** (, ) είναι γαλλική κοινότητα στο νομό της Μεζ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μεζ
Γουίπετ

Το **γουίπετ** είναι ένα μεσαίου μεγέθους λαγωνικό, γνωστό για τη λεπτή, αθλητική του σωματική διάπλαση και την αξιοσημείωτη ταχύτητά του, ικανό να φτάσει τα 56 km/h. Είναι στοργικά, ευγενικά και ήσυχα σκυλιά σπιτιού που απολαμβάνουν την χαλάρωση, αλλά χρειάζονται τακτικές ευκαιρίες για σπριντ. Είναι «σπρίντερ, όχι δρομείς μαραθωνίου», που σημαίνει ότι χρειάζονται σύντομες, έντονες εκρήξεις άσκησης αντί για μεγάλους περιπάτους αντοχής.

Τα γουίπετ, τα γκρέιχαουντ και τα ιταλικά γκρέιχαουντ είναι στενά συγγενικά κυνηγόσκυλα, που διακρίνονται κυρίως από το μέγεθος και το επίπεδο ενέργειας. Τα γκρέιχαουντ είναι τα μεγαλύτερα (27-31 kg), τα γουίπετ είναι μεσαίου μεγέθους (9-18 kg) και εύρωστα, ενώ τα ιταλικά γκρέιχαουντ είναι μικρά (3-6 kg) και ευαίσθητα.

Τα γουίπετ προήλθαν από την Αγγλία του 19ου αιώνα, και αναπτύχθηκαν από ανθρακωρύχους και εργάτες κλωστοϋφαντουργίας της εργατικής τάξης στο Λάνκσαϊρ, το Γιόρκσαιρ και τα Μίντλαντς, οι οποίοι χρειάζονταν μια μικρότερη, φθηνότερη εναλλακτική λύση από τα γκρέιχαουν. Γνωστά ως «το άλογο κούρσας των φτωχών», εκτράφηκαν για κυνήγι κουνελιών και «αγώνες δρόμου». Η ράτσα είναι ένα μείγμα μικρών γκρέιχαουντ, τεριέ και ιταλικών γκρέιχαουντ.

Τα γουίπετ έχουν αναγνωριστεί επίσημα από τη Διεθνή Κυνολογική Ομοσπονδία (FCI), κατατασσόμενα στην Ομάδα 10 (Sighthounds), Τμήμα 3 (Short-haired Sighthounds). Το πρότυπο της ράτσας ενημερώθηκε επίσημα τελευταία φορά στις 4 Σεπτεμβρίου 2019.

## Υγεία
Τα γουίπετ είναι γενικά υγιή, μακρόβια σκυλιά (12-15 ετών), αλλά είναι ευάλωτα σε συγκεκριμένα προβλήματα όπως καρδιακές παθήσεις (ανεπάρκεια της μιτροειδούς βαλβίδας), αυτοάνοσες διαταραχές και σπάνιες οφθαλμικές παθήσεις. Ως λεπτά, αθλητικά σκυλιά, χρειάζονται προστασία από το κρύο και είναι επιρρεπή σε μικρούς τραυματισμούς του δέρματος και πιθανά πεπτικά προβλήματα.

## Παραπομπές


Κατηγορία:Φυλές σκύλων